Artene hekker i Eurasia, fra den arktiske tregrensa sørover til Nord-Afrika og Kanariøyene, og østover til Stillehavskysten og Wallacea. Budongosanger hekker i tropisk Afrika. Lappsanger har en utbredelse som strekker seg østover til Alaska, og er den eneste amerikanske representanten blant bladsangerne. Arter som hekker i den tempererte- og subarktiske sonen, er langdistansetrekkere som overvintrer i tropisk Afrika, India eller Sørøst-Asia. I Norge hekker løvsanger, gransanger, bøksanger og lappsanger.